polyglot-tagger/wikipedia-language-snippets-filtered huggingface dataset:
བཞི་པ་ཀོ་ཝན་ལོ་ན་པར་ཝད་ཅེས་པའི་རྒྱུད་བྱང་མཐའ་ཧོར་ས་མཚམས་ན་ཡོད་དེ། དང་པོ་རི་ཐོག་གི་བྱང་རྒྱབ ཧོར་གྱི་མཚམས་རི་ལྕོགས་ལ་མཚལ་རྩེ་༢༢༣༡༠། དེ་ནས་མར་ལ་བྱེ་རི་བྱེ་ཐང་གི་ཕ་རོལ་ཏུ་བྱང་གི་གངས་རྒན་སྐྱ་བོ་༢༢༣༤༠ཞེས་པ་ཡོད། དེ་ནས་མར་ལ་བྱང་ཐང་མང་པོའི་ཕར་ཀ་ན་ཨ་ཆེན་གངས་དཀར་སྟག་རྩེ་༢༢༡༥༠ཞེས་པ་ཡོད། དེ་ནས་མར་ལ་བྱང་གི་ཇོ་བོ་དྷམ་ར་ནས་མཐིང་གི་རི་རྒྱུད་ལ་ཐུག་པ་ཡིན།
བོད་ཕྲུག་མཛངས་པའི་མི་བདུན་གྱི།། བཞི་པར་ཐོན་མི་བགྲང་མོད་ཀྱང་།། དེ་ཀུན་མཚུངས་པ་མ་ཡིན་ཏེ།། མཁན་པོ་ལོ་ཙཱའི་ཐོག་མ་འདིའི།། བཀའ་དྲིན་བོད་ཀྱིས་ཇི་ལྟར་འཁོར།། ཞེས་པ་ནི་དེ་ཁོ་ན་ཉིད་དོ།། དེའི་རྐྱེན་གྱིས་བློན་པོ་འགའ་ཞིག་གི་བློ་ལ་མ་བབས་ནས་རྒྱལ་པོས་འབངས་ལ་འདི་ལྟར་བཀུར་བ་མི་རིགས་སོ་ཞེས་ལྐོག་ལབ་གླེང་བ་ཐོན་མིས་གསན་ནས། ཉིན་གཅིག་རྒྱལ་པོ་གྲལ་གྱི་གུང་ན་བཞུགས། བློན་པོ་ཆེ་དགུ་རྣམས་ཀྱིས་མཐའ་བསྐོར་བའི་དབུས་སུ་ཐོན་མི་ཡར་ལ་བཞེངས་ནས་ཕྲག་དོག་འཇོམས་པའི་གླུ་དབྱངས་མཆི་མ་དཀུ་བའི་ང་རོ་དང་བཅས་འདི་ལྟར་བླངས་སོ།།
བོད་འབངས་རྣམས་སྒྲ་དང་ཡི་གེའི་རིག་པའི་གནས་ཀྱི་དགའ་ཚལ་དུ་འཇུག་པའི་སླད་དུ་སྲོང་བཙན་རང་ཉིད་ནས་ཐོན་མི་སློབ་དཔོན་དུ་བསྟེན་ཏེ། ལྷ་སའི་ཕ་བོང་ཁའི་སྐུ་མཁར་མ་རུ་ཞེས་བྱ་བར་ལོ་གསུམ་མམ་བཞི་ལ་མཚམས་བཅད་ཀྱི་ངང་ནས་ཡི་གེ་འབྲི་ཀློག་ལ་མཁས་པར་སྦྱངས། དེ་བཞིན་དུ་བློན་འབངས་ཀུན་གྱིས་ཀྱང་རྒྱལ་པོའི་བཀའ་བཞིན་སྒྲ་དང་ཡི་གེ་ལ་གུས་རྟག་བརྩོན་པས་སྦྱངས་པ་རྒྱ་ཆེར་བྱས། ལོ་སྔ་ཕྱི་དེ་དག་ཏུ་ཐོན་མིས་བོད་ཡིག་གསར་བཟོ་དང་བརྡ་སྤྲོད་པའི་བསྟན་བཅོས་རྣམས་ཀྱང་རིམ་གྱིས་བརྩམས་པར་གསལ་ལོ།།
དེའི་ཚེ་སློབ་དཔོན་ཐོན་མི་སམ་བྷོ་ཊ་ལ་རྒྱལ་པོས་བཀུར་སྟི་དང་སྲི་ཞུ་བློར་མི་ཤོང་བ་མཛད་དེ། སློབ་དཔོན་ཞེས་པའི་མཚན་ཡང་མཚམས་འདི་ནས་ཐོགས་པར་མངོན། བོད་ཡིག་གསར་བཟོའི་ཕྱག་རྗེས་ལ་གཟེངས་བསྟོད་པའི་དོན་དུ། བོད་ཕྲུག་མཛངས་མི་རིམ་བྱོན་བདུན་ཡོད་པ་ལས་ཐོན་མི་དེའི་གྲས་ཀྱི་མཛངས་མི་བཞི་པར་བསྔགས་སོ།། མཛངས་མི་ཞེས་པ་ནི་མཁས་པའམ་ལག་རྗེས་ཆེན་པོ་ཅན་གྱི་དོན་ནོ།། འདི་ལ་དཔའ་བོ་
དེ་ནས་ཐོན་མི་རྒྱ་གར་ཡུལ་ཁམས་ཆེ་བ་ཀུན་ཏུ་མྱུལ་ཞིང་། མཐར་ལྷོ་ཕྱོགས་ཀྱི་མཁས་པ་བྲམ་ཟེ་ཆེན་པོ་ལི་བྱིན་སློབ་དཔོན་དུ་བསྟེན་ནས་ཡིག་རིགས་དུ་མ་མཁས་པར་སྦྱངས། པཎྜི་ཏ་ལྷ་རིག་པའི་སེང་གེ་ཞེས་པ་ལས་སྒྲ་པཱ་ཎི་བ་དང་། ཀ་ལཱ་པ། ཙཱནྡྲ་བ་རྣམས་དང་། རྟོགས་སླ་བ་རྒྱལ་པོ་ལུགས་ཀྱི་བསྟན་བཅོས་དང་། རྟོགས་དཀའ་བ་པཎྜི་ཏ་ལུགས་ཀྱི་བསྟན་བཅོས། དམ་པའི་ཆོས་སྤྱན་རས་གཟིགས་ཀྱི་མདོ་རྒྱུད་ཉི་ཤུ་རྩ་གཅིག་དང་བཅས་པ་བསླབས།
བོད་མཁས་པའི《དམ་ཆོས་གླེགས་བམ་སྒྲུབ་ཚུལ》ལས། ཐོན་མི་རྒྱ་གར་དུ་བརྟོལ་བའི་རྗེས་སུ་རྒྱ་གར་རྒྱལ་པོས་ཐུགས་ལ་བཏགས་ཏེ། མཁས་པ་ཡ་ཤ་མི་ཏྲ་ཞེས་བྱ་བའི་སློབ་མ་ལྷ་རིག་པའི་སེང་གེ་སློབ་དཔོན་དུ་བཀུར་ནས་ལོ་བདུན་དུ་སྒྲའི་བསྟན་བཅོས་རྣམས་ཚང་བར་བསླབས། དམ་པའི་ཆོས་དགེ་བ་བཅུའི་མདོ་ཡང་ཉན་ཅིང་བསླབས། ཞེས་བྱུང་ངོ་།།
དེའི་ཚེ་བོད་ཀྱི་བློན་པོའི་བུ་བློ་རྣོ་བ་བཅུ་དྲུག་ལ་གསེར་གྱི་རྫོངས་པ་དང་བཅས་རྒྱ་གར་དུ་ཡི་གེ་སློབ་ཏུ་བཏང་ན་ཡང་། ལ་ལ་ལམ་བགྲོད་དཀའ་བར་འཇིགས་ནས་འགྲོ་མ་ནུས། ལ་ལ་རྒྱ་གར་དུ་ཕྱིན་ཀྱང་ཚད་པས་ཤི། ལ་ལས་རྒྱ་སྐད་མ་ཤེས་པར་ཕྱིར་ལོག དེ་ནས་རྒྱལ་པོས་སླར་ཡང་ཐོན་མི་སམ་བྷོ་ཊ་ཞེས་བྱ་བའི་ཁྱེའུ་ངང་ཚུལ་བཟང་བ། བློ་གསལ་བ། དཀའ་བ་དང་དུ་ལེན་པའི་སྙིང་སྟོབས་ཅན། གཞན་ཕན་གྱི་ལྷག་བསམ་དཀར་བ་ཞིག་ཡོད་པ་དེ་ལ་བཀའ་གནང་ཞིང་། གསེར་བྱེ་བྲེ་གང་ལ་སོགས་པའི་རྫོངས་པ་བཅས་རྒྱ་གར་དུ་བཏང་ངོ་།།
དེར་བརྟེན། ད་དུང་༼ཡུལ་ཤུལ་༽ཞེས་བོད་ཡིག་བཀོལ་སྤྱོད་ཚད་ལྡན་དུ་བཏང་མེད་པའི་ས་ཁུལ་དང་ཚན་པ་ཁག་གིས། གཞུང་ཐམ་དང་ཡིག་ཆ། སྒོ་བྱང་སོགས་ཚད་ལྡན་དུ་ཐག་གཅོད་བྱེད་དགོས་ལ། དུས་བཅད་ཟླ་བ་གཅིག་གི་ནང་དག་ཐེར་བྱ་དགོས་༼ཡིག་ཆ་འདི་འགྲེམ་སྤེལ་བྱས་པའི་ཉིན་ནས་བཟུང་། གཅིག་གྱུར་དུ་༼ཡུལ་ཤུལ༽ཞེས་པའི་མིང་དེ་བཀོལ་སྤྱོད་བྱ་དགོས༽ སྐབས་ཐོག་ཏུ་ངེད་གཞུང་ལས་ཁང་གིས་འབྲེལ་ཡོད་སྡེ་ཚན་དང་མཉམ་འབྲེལ་བྱས་ཏེ་ཕྱོགས་ཡོངས་ནས་ཞིབ་བཤེར་བྱ་རྒྱུ་ཡིན།
ཀྲུང་གུང་ཡུལ་ཤུལ་ཁུལ་ཨུད་ཀྱིས་བརྒྱུད་པའི་ཡིག་ཆ་ཨང་༢༢༧དང་ཁུལ་མི་དམངས་སྲིད་གཞུང་གིས་བརྒྱུད་པའི་ཡིག་ཆ་ཨང་༦༣༨པའི་མཛུབ་སྟོན་གྱི་དགོངས་དོན་དང་། མཚོ་སྔོན་ཞིང་ཆེན་གྱི་བོད་རིགས་ཞིབ་འཇུག་ཚོགས་པའི་མཚོ་བོད་ཞིབ་འཇུག་༢༠༡༨ལོའི་ཨང་༡༢པའི་《༼ཡུལ་ཤུལ་༽ཞེས་པའི་མིང་བོད་ཡིག་གི་འབྲི་ཚུལ་མང་བའི་གནད་དོན་གྱི་གསལ་བཤད་དང་སྙན་ཞུ་》ཡི་བླང་བྱར་གཞིགས། འབྲེལ་ཡོད་གནས་ཚུལ་གྱི་བརྡ་སྦྱོར་གཤམ་གསལ་ལྟར།
གསུམ་པ། ད་ལམ། མཚོ་སྔོན་ཞིང་ཆེན་རིག་གནས་གསར་འགྱུར་དཔེ་སྐྲུན་ལས་རིགས་དང་ཡུལ་ཤུལ་གྱི་བརྒྱ་ཆ་༨༠ས་ཁུལ་དང་སྡེ་ཚན། མི་སྒེར་གྱིས་༼ཡུལ་ཤུལ༽ཞེས་པའི་བོད་ཡིག་ཚད་ལྡན་དུ་བཀོལ་སྤྱོད་བྱེད་བཞིན་ཡོད།
རྫོང་༼གྲོང་ཁྱེར་༽དང་ཁུལ་ཐད་གཏོགས་ཀྱི་ལས་ཁུངས། མི་དམངས་ཀྱི་ཚོགས་པ། ཡུལ་ཤུལ་གྱི་སྡེ་ཚན་ཞིང་ཆེན་དུ་སྡོད་པའི་ཐད་ཀར་དོ་དམ་བྱེད་མཁན་གྱི་ཚན་པ་ཁག་ལགས།
དེ་ནས་རིམ་བཞིན། རྨིག་པ་གཞན་རྣམས་ཇེ་ཐུང་དུ་སོང་ནས་མཐར་ད་ལྟའི་རྨིག་པ་གཅིག་པུ་འདི་ལ་གྱུར་ཡོད། མ་འོངས་པར་ད་ལྟའི་རྟ་ཡི་ལག་ངར་དང་རྨིག་ཁུག་ན་ཡོད་པའི་རྭ་འབུར་དེ་ཇེ་ཆུང་ལ་སོང་ནས་མཐར་རྟ་ཡི་རྒྱུད་རབས་རྗེས་མ་ལ་རྭ་འབུར་དེ་མི་སྣང་བར་འགྱུར་འགྲོ་བ་དང་། ད་ལྟའི་རྟ་ཡི་རིགས་འགའ་ཞིག་གི་རིགས་རྒྱུད་རྗེས་མ་ནི་སྲོག་ཆགས་གཞན་ཞིག་གི་ངོ་བོར་འགྱུར་འགྲོ་བ་ནི་འཕེལ་འགྱུར་རིག་པའི་སྤྱི་འགྲོས་ཀྱི་འགྲེལ་བཤད་རྒྱག་སྟངས་ཤིག་ཡིན་ནོ། །
གནའ་བོར་རྟ་ནི་མིའི་རིགས་ཀྱི་འཚོ་གནས་ལ་དགོས་མཁོ་ཆེ་བའི་སྟབས་བདེའི་འཕྲུལ་ཆས་ལྟ་བུ་ཞིག་ཡིན་པ་དང་། མིའི་རིགས་ཀྱིས་རྟ་རྒོད་འདུལ་གསོ་བྱས་པ་ནས་བཟུང་མིའི་རིགས་ཀྱི་འཚོ་གནས་ལ་འཕེལ་རྒྱས་ཆེན་པོ་བྱུང་ཡོད། མདོར་ན་རྟ་ནི་འགྲོ་བ་མིའི་རིགས་འཚོ་བའི་ཤེས་དཔལ་ལ་ཞུགས་སུ་འཇུག་མཁན་དང་། རྟ་ནི་མིའི་རིགས་ཀྱི་ཤེས་དཔལ་གྱི་བདེན་དཔང་ཡིན་ཞེས་དེང་སང་གི་ཉམས་ཞིབ་པས་ཡང་ཡང་དུ་བསྔགས་སོ། །
གནམ་གང་ནི་ལོ་རྙིང་པའི་ཉིན་མཐའ་མ་དང༌། ལོ་གསར་པའི་སྐྱ་རེངས་ལྟ་བུ་ཡང་ཡིན་པས་ཉིན་འདིའི་བྱེད་སྒོ་ཡང་། ལོ་གསར་གྱི་རྟེན་འབྲེལ་མཚོན་པའི་དངོས་པོ་རྣམས་དངོས་སུ་སྒྲིག་གཤོམ་གང་རྒྱས་བྱེད་རྒྱུ་དེ་ཡིན་ཞིང་། སྒྲིག་གཤོམ་བྱས་པའི་རྟེན་འབྲེལ་གྱི་དངོས་པོའི་ཐོག་ནས་བོད་མིའི་འཚོ་ཐབས་གཙོ་བོ་ཞིང་ལས་དང་འབྲོག་ལས་གཉིས་ཀྱི་འབྲས་བུའི་ཉིང་བཅུད་མཆོད་ཡུལ་དཀོན་མཆོག་རྣམས་ལ་ཕུལ་ཏེ། ལོ་གསར་པའི་ནང་ལོ་ཕྱུགས་ལེགས་ཤིང་ནད་མུག་འཁྲུག་རྩོད་མི་ཡོང་བའི་རྟེན་འབྲེལ་མཚོན་གྱི་ཡོད།
ཁོས་བུ་ག་བཅུ་གསུམ་པ་ཧ་ཅང་གཟར་བའི་རི་ངོས་ཤིག་ཏུ་ཡོད་པ་དང་། དེ་རུ་མི་གཞན་གྱིས་སྤོ་ཁུག་ཁུར་སྟེ་འགྲོ་མི་ནུས་བ་ཤེས་ཚོར་བྱུང་རྗེས། ཁེན་སྟེགས་ཤིག་དེ་རུ་བཞག་ནས་སྤོ་ཕྲུག་མེད་པའི་མི་དག་འདིའི་ཕྱོགས་ལ་ཡོངས་ཚེ། ཁོ་ཚོར་སྤོ་ཁུག་ཁུར་རོགས་བྱས་ཏེ་རི་རྩེར་འཛེག་ཐེངས་རེར་ཨ་སྒོར་གཅིག་རེ་རིན་པར་བླངས། ཁོས་འདི་ལྟར་ཤིན་ཏུ་ཚགས་ཡང་མོས་སྒོ་ནས་སློབ་གྲོགས་ལས་ལྡབ་གཉིས་ཀྱི་གླ་སྒོར་ལོན།
མཚོ་འགྲམ་དུ་རྩེ་རུ་འགྲོ་དུས་ཁོས་མཚོ་འགྲམ་གྱི་ཚུར་ཕྱོགས་ནས་དབུལ་བོའི་བྱིས་པའི་ས་ནས་རིན་གོང་བདེ་མོས་རི་མོའི་དཔེ་ཆ་ཉོས། དེ་ནས་ལྕགས་རྟར་ཞོན་ནས་མཚོ་འགྲམ་གྱི་ཕར་ཕྱོགས་དུ་ཕྱིན་ནས་ཕྱུག་པོའི་བུ་ཕྲུག་ལ་རིན་གོང་མཐོན་པོས་བཙོང་། ཕྱོགས་གཉིས་ཀྱི་བར་ཐག་ ནི་སྨི་༡༠༠༠ཙམ་ཡིན་རུང་། རིན་གོང་མཐོ་དམན་གྱིས་ཉོ་ཚོང་བྱས།
སློབ་གྲོགས་གཞན་ཚང་མས་ལྗིད་ཚད་ཧ་ཅང་ཆེ་བའི་སྤོ་ཁུག་ཅིག་ཁུར་ནས་དུས་ཚོད་ལྔ་རིང་ལ་གོར་སྤོ་བརྒུམས་ན་ད་ གཟོད་ཨ་སྒོར་བཅུ་རེ་ལས་གླར་འབྱོར། ཡིན་ནའང་། གྲོགས་མཱ་ལགས་ཀྱིས་དེ་ལྟར་བྱས་པ་ཕམ་སོང་བར་འདོད། ཁོས་དེ་ལས་མྱུར་བའི་སྒོར་མོ་བཙལ་ཐབས་ཤིག་ཡོད་པར་རེ་སྙེག་བྱེད་པ་རེད། ང་ཚོས་གོ་བ་ནི། ཁོ་ལ་ཆུང་དུས་ནས་དེ་ལྟ་བའི་གཏིང་ཟབ་པའི་ཚོང་ལས་ཀྱི་ཤེས་བྱ་ཐོབ་ཀྱིན་འདུག
ངས་ཐོག་དང་པོར་གྲོགས་མཱ་ལགས་ཀྱི་བྱིས་དུས་ཀྱི་འདས་དོན་འདི་དག་ཚོར་དུས།ང་དངོས་ནས་ཧང་སངས་སོང་། འོན་ཀྱང་། ཡ་ཧུ་དྷ་པའི་ཁྱིམ་ཚང་ལ་མཚོན་ན་འདི་དག་ནི་རྒྱུན་ལྡན་གྱི་དོན་དག་ཙམ་ལས་ ཅིའང་མིན།སྒོར་མོ་བཙལ་ཐབས་གསར་བ་རེ་རྙེད་ཆེད། ཡ་ཧུ་དྷ་པའི་བྱིས་པ་རེ་རེ་ཡིས་ཧུར་བརྩོན་ཡར་ཐོན་གྱིས་སློབ་སྦྱོང་དང་བསམ་གཞིག་བྱེད་ཀྱིན་ཡོད།
ཁོས་ཡང་བསྐྱར་”དེ་ན་ཁྱོད་ཀྱིས་ཅིའི་ཕྱིར་གཅིག་ཉོས་ཏེ། ཟླ་བ་འགའ་ལ་སྤྱོད་ཅིང་འཁོར་རྟགས་གང་གི་སྤུས་ཀ་བཟང་མིན་ལ་ཚོད་ལྟ་ཞིག་མི་བྱེད་པ་ཡིན་”ཞེས་དྲིས། ཁོས་ང་ལ”གལ་ཏེ་ངས་བཞི་བཙོང་རྒྱུ་མ་རེད་ཀྱང་། གཅིག་ཚོང་ནའང་དོན་བཟང་ཡིན། “ཞེས་ལབ་ པས། ཁོར་ཆུང་དུས་ཞིག་ནས་ཅི་འདྲའི་གནད་ལ་ཁེལ་བའི་སེམས་ཤིག་འདུག
ཨ་རིའི་ཁྱིམ་ཚང་གི་བྱིས་པ་ཚོས་ཟུར་སྤྱོད་སྒོར་མོ་ནི་ཁྱིམ་ནས་གང་བྱུང་དུ་ལེན་གྱིན་མེད། ཁོ་ཚོའི་འགྲོ་ སྟངས་ཤུགས་ཆེ་བ་ནི།ཁྱོད་ཀྱིས་ལས་ཀ་ག་ཚོད་ལས་ན་སྒོར་མོ་ཡང་དེ་ཙམ་ལས་ལྷག་མ་ཐོབ་ཀྱིན་མེད།
གཟའ་འཁོར་རེ་རེར། ཁོ་གྲོང་ཟུར་གྱི་ཚོང་ཁང་དུ་སོང་སྟེ་འཁྱག་ཞོ་ལས་བྱེད་ཀྱི་རྫས་དང་སྣོད་ཀ་ཉོས་རྗེས། ཤོ་སྦག་རྒྱག་གིན་པའི་ལོ་བདུན་ཅུར་སོན་ཟིན་པའི་ཨ་ཕྱི་ཚོར་བཙོང་ན། ཁོ་ཚོས་དགའ་དགའ་བྱས་ཏེ་ཉོ་བར་མ་ཟད་ ད་རུང་ཐེངས་རྗེས་མར་སྐྱེལ་དགོས་པའི་གྲོས་ཆོད་ཀྱང་བྱེད།
དུས་ཚོད་ལ་སླེབས་དུས།གྲོགས་མཱ་ལགས་ཀྱིས་ཨ་ཕྱི་ཚོའི་དགོས་མཁོ་ལྟར་ཅ་ལག་བསྐྱལ་ན། འདི་ནི་ཅུང་ཙམ་ཡོང་སྒོ་ཡོད་ཅིང་ངེས་གཏན་ཡིན་པའི་ལས་ཀ་ཞིག་ཡིན་ལ། ཆེད་དུ་གན་རྒྱ་ཡང་འཇོག་མི་དགོས་པས། ཕྱོགས་གཉིས་ལ་ཕན་པའི་ལས་ཀ་ཡང་མོ་ཞིག་ཡིན།
“ཁྱེད་ཀྱིས་བྱིས་པར་རྩེད་ཆས་ཉོ་བར་འཐད་པ་ཡོད་ན། དེ་ན་ཅིའི་ཕྱིར་ཁོ་ཚོར་ཚོང་ཇི་ལྟར་བྱེད་པའི་ཐབས་ཤེས་ཤིག་ སློབ་ཏུ་མི་འཇུག་པ་ཡིན།དེས་ཀྱང་བྱིས་པར་དགའ་ཚོར་ལྷོད་མེད་སྟེར་ཐུབ།”ཞེས་པ་འདི་ནི་ཡ་ཧུ་དྷ་པ་ཚོའི་རིག་ལམ་རེད།
ལོ་བཅུ་གཉིས་སྟེང་དུ་ཞོར་ལས་ལ་འགྲོ་མི་ཆོག་པས། ཁོ་དང་ཁོའི་སློབ་གྲོགས་ཚོ་གོར་སྤོ་ཐང་དུ་གོར་སྤོ་རྒུམ་དུ་སོང་སྟེ་ཡོངས་སྐད་དུ་སྤོ་ཕྲུག་བྱས།
གྲོགས་མཱ་ལགས་ཀྱི་ཐབས་ཤེས་འདྲ་མིན་སྣ་ཚོགས་ལ་ང་ཧ་མི་ལས་ག་མེད་བྱུང་། ང་ཚོའི་བྱིས་པར་སྐྱེས་དུས་ནས་བཟུང་འདི་ལྟ་བུའི་ཡ་ཧུ་དྷ་པའི་སློབ་གསོ་དང་ཐབས་ཤེས་བསླབ་ན་འོས།
དགུང་ལོ་36 པར་ཟ་གཡུ་ནང་ཞེས་པའི་གྲོང་སྡེར་ཕེབས་ནས་ཐུན་མོང་གི་ངལ་རྩོལ་དུ་ཞུགས་པ་དང་གྲོང་སྡེའི་རྩིས་གཉེར་པའི་འགན་ཁུར་བཞེས། དེ་དུས་ཟོན་པན་ཞེས་པའི་རྩིས་གཞོང་གི་ཐོག་ནས་བསྒྱུར་བགོད་སྣོན་འཕྲི་སོགས་ལ་ཐོགས་མེད་དུ་འཇུག་ཅིང་། ལོ་ཉི་ཤུའི་རིང་དུ་སྐར་རྩིས་རིག་པའི་སྟོང་འཇུག་ཞག་གསུམ་སོགས་ཀྱི་སྐོར་ལ་ངེས་པ་རྟིང་ནས་རྙེད་དེ། གྲངས་གནས་དྲུག་ཅུའི་བར་དུ་འབྱོངས་ཚད་ཐོན་པར་མཛད་དོ། །
དགུང་ལོ57 པར་སི་ཁྲོན་ཁྲེན་ཏུའུ་ལ་ཕེབས་ནས་བོད་རྒྱ་ཚིག་མཛོད་ཆེན་མོའི་ལས་གཞིའི་ནང་དུ་ཞུགས་ཤིང་གནམ་རིག་སྐར་རྩིས་སྐོར་གྱི་བརྡ་ཆད་དག་ལ་མཆན་འགྲེལ་མཛད་པ་དང་། ལས་ཞོར་དུ་མཁས་དབང་དམུ་དགེ་བསམ་གཏན་ལས་སྒྲ་རིག་པ་སོགས་རིག་གནས་སྐོར་གྱི་དཔེ་ཁྲིད་མང་དུ་ཞུས་པས་ཀུན་བཏགས་ཀྱི་མཚན་ལ་ཚངས་སྲས་དགྱེས་པའི་ལང་ཚོ་ཞེས་གསོལ་ཏོ། །
ང་ཚོས་མུ་མཐུད་ནས་ཁོང་གི་གཞན་ཕན་གྱི་བསམ་བློ་ལ་སློབ་སྦྱོང་དང་རྒྱུན་འཁྱོངས་བྱེད་པར་མ་ཟད། ན་ཆུང་སློབ་མའི་ཚོགས་ལ་ཡང་ཨ་ཁུ་བསམ་གྲུབ་རྒྱ་མཚོ་ཚང་གི་དགེ་རྒན་གྱི་མཚན་ཉིད་བཅུ་ལྡན་དང་རང་བྱུང་ཚན་རིག་གི་ཞིབ་འཇུག་ཐབས་ལམ་རྣམས་ངོ་སྤྲོད་དང་གསལ་བསྒྲགས་བྱེད་རྒྱུ་ནི་ལྡོག་ཏུ་མེད་པའི་འོས་འགན་ཞིག་ཡིན་ནོ་ཞེས་སློབ་གྲྭ་ཆེ་འབྲིང་ཆུང་གསུམ་གྱི་དགེ་རྒན་རྣམས་ལ་འབོད་བསྐུལ་ཞུ་བའོ།།
ང་ལམ་སྦྱར་གསུམ་ནི་ང་ཕོད་པ་རྡོ་རྗེ་རྒྱལ་པོ་དང་། གུང་ལུམ་པ་བ་བཀྲ་ཤིས་རྒྱལ་པོ། སྦྱར་ར་བ་བློ་གྲོས་རྒྱལ་པོ་བཅས་གསུམ་སྟེ་རབ་བྱུང་བཅུ་གཉིས་པའི་ལྕགས་བྱི ལོའི་ཟླ9ཚེས15ཉིན་ཏཱ་ལའི་བླ་མ་སྐུ་ཕྲེང་བདུན་པ་བསྐལ་བཟང་རྒྱ་མཚོ་གསེར་ཁྲིར་མངའ་གསོལ། ལྕགས་གླང ལོ་མངའ་རིས་སྐོར་གསུམ་གྱི་གཙོ་བོ་ཁང་ཆེན་བསོད་རྣམས་རྒྱལ་པོ དང་། ང་ལོད་རྡོ་རྗེ་རྒྱལ་པོ། ལུམ་པ་བཀྲ་ཤིས་རྒྱལ་པོ། སྦྱར་ར་བློ་གྲོས་རྒྱལ་པོ། ཕོ་ལྷ་བསོད་ནམས་སྟོབས་རྒྱས་བཅས་བཀའ་བློན་དུ་བསྐོས་པའི་གཙོ་བོ་དའི་ཆིང་བཱ་དུར་དང་། ང་ཕོད་པར་པའི་སི་ཞེས་པའི་ཆོ་ལོ་གནང་།
མི་ཆོས་ལ་མི་བལྟ་བར་ལྷ་ཆོས་ཞིག་འགྲུབ་དགོས་པའི་སྣང་བ་དེ་ནི།འགྲོ་མ་ཤེས་གོང་ནས་རྒྱུག་ཨེ་ཤེས་ལྟ་བ་དང་གཅིག་པ་གཅིག་མཚུངས་ལས་མ་མཆིས་སོ།།མི་གཞན་ལ་བརྩི་བཀུར་བྱེད་པ་དང་རང་གིས་ཁེ་བླངས་བའི་ལས་དེ་ཅེས་ཀྱང་འགྱུར་དུ་མི་འཇུག་པ་སོགས་ནི་མི་ཆོས་ཀུན་སྤྱོད་ཀྱི་གཙོ་བོ་ཡིན་ལ།འདི་ཙམ་ཡང་མི་འཁྱོང་བཞིན་ལྷ་ཆོས་དགེ་བ་ཞིག་འགྲུབ་པར་འདོད་ན། རྒྱུ་འབྲས་ཀྱི་རྒྱ་མདའ་ཆག་ཅིང་རྒྱ་ལུང་ཆད་པར་གྱུར་བ་ཨེ་ཡིན་ནམ་སྙམ།
རེབ་གོང་གཉན་ཐོག་སྡེ་བར་དར་སྲོལ་ཆེ་བའི་བོའུ་ཐོའུ་ཟེར་བའི་ཆོས་ལུགས་ཀྱི་བྱེད་སྒོ་འདི་ནི། བོད་གདོད་མའི་ཆོས་ལུགས་ཀྱི་ནང་ཚན་གླུད་དང་གཏོའི་ཆོ་གའི་སྐོར་ཞིག་ཡིན་པ་དང་། བོའུ་ཐོའུ་ཞེས་པ་ནི་གཉན་ཐོག་གི་དོར་སྐད་ཡིན་ལ། དེ་གེག་གླུད་དམ་གླུད་རྫོང་གི་དོན་ཡིན།
གང་ལྟར་བོད་པའི་ཡིག་སྐད་ནང་ཡོངས་གྲགས་ལྟར་གྱིས་གསའ་ཞེས་ཟེར་ལ། རྒྱ་སྐད་དུ། ཞོའོ་པོའོ ཞེས་འབོད། དབྱིན་སྐད་དུ། ཞེས་འབོད་ཀྱི་ཡོད་སྐད་འདུག ༼ཚིག་མཛོད་ཆེན་མོ༽རུ། གཡི་དང་འདྲ་བ་ལ་དེ་ལས་ཅུང་ཟད་ཆུང་བའི་གཅན་གཟན་ཞིག་ཅེས་བཀོད་འདུག་ལ། ༼དག་ཡིག་གསར་བསྒྲིགས༽སུ། རྫ་རི་མཐོ་སར་ཡོད་པའི་གཟིག་གི་རིགས་ཤིག་སྟེ། ཡུལ་སྐད་དུ་རྩྭ་གཟིག་དང་།སྲོག་ཆགས་རིག་པའི་ནང་དུ་གངས་གཟིག་ཟེར་ཞེས་ལབ་འདུག
གསའ་ཡོག་ཅེས་ཟེར་ལ། ཡུལ་ལུང་གཞན་དུ། གསའ་གཟིག་གམ། རྩ་གཟིག གསའ་མ་གཟིག་ཅེས་འབོད་སྲོལ་ཡོད་ཚོད་འདུག་ལ། གཞན་ཡང་ཡུལ་ལུང་སོ་སོའི་ཡུལ་སྐད་དུ་འབོད་སྟངས་སྣ་ཚོགས་ཡོད་ངེས་རེད།
ཟབ་ཆོས་ཞི་ཁྲོ་དགོངས་པ་རང་གྲོལ་ལས། འཆི་ཁ་བར་དོའི་ངོ་སྤྲོད་གསལ་བའི་མེ་ལོང་འོད་གསལ་ཉི་མའི་སྙིང་པོ་ཞེས་བྱ་བ་བཞུགས་སོ། །
རྒྱལ་སྲས་གཞོན་ནུ་དོན་གྲུབ་ཀྱིས་སྲས་མོ་ཁོང་གི་སྐད་ཆ་དེ་ཐོས་པས་འདི་ལྟར། གལ་སྲིད་སྐྱེ་བོ་ཚང་མས་གཏན་གྱི་བདེ་བ་དང་རང་དོན་ཉི་ཚེ་བའི་བདེ་བ་སོགས་སོ་སོར་ཤེས་ཤིང་ཁོང་དུ་ཆུད་པར་གྱུར་ན། ཁོང་རྣམས་ལ་ད་ཡོད་ཀྱི་སྤྲོ་སྣང་འདི་ལས་ཀྱང་ཆེས་རྨད་དུ་བྱུང་བའི་བདེ་སྐྱིད་ཅིག་འཐོབ་རྒྱུ་ཡིན་པ་གདོན་མི་ཟའོ་སྙམ་དུ་དགོངས་སོ། །
འདིའི་དུས་ནས་རང་རེའི་ཡུལ་ལྗོངས་ལ་བོད་ཅེས་པའི་མིང་འདི་བྱུང་འདུག་པ་ལོ་རྒྱུས་ཐོག་མཐོང་རྒྱ་ཆེ་བ་དུ་མས་ངོས་འཛིན་གནང་བ་དོན་ལ་གནས་པ་སེམས་ཏེ། བཀའ་ཐང་ལས། བོད་ཁམས་གཡའ་དྲུག་དང༌། 59ཁུ་སྟོན་གྱི་ལོ་རྒྱུས་ཆེན་པོར་བོད་ཁ་ཉ་དྲུག60ཅེས་དང༌། ལྡེའུ་ཆོས་འབྱུང་ལས། བོད་ཁ་གཡང་དྲུག་ཅེས། 61སྐབས་དེ་དག་ཏུ་དག་ཆ་གཅིག་གྱུར་མེད་སྟབས་སྒྲ་གདངས་ཉེ་བའི་ཡི་གེ་འདྲ་མིན་བྲིས་འདུག་ནའང༌། བོད་ཅེས་པ་འདི་གཅིག་མཐུན་དུ་བྱུང་འདུག་པས་སོ། །
རང་རེ་བོད་ཀྱི་ཕ་མེས་དང་ཡང་མེས་སྤྲ་དང་སྤྲེའི་གནས་བབ་རིམ་གྱིས་འགྱུར་བ་ཐེབས་ཏེ། འགྲོ་བ་མིའི་རྣམ་པར་གྱུར་ནས་གདུང་དྲུག་ལས་མཆེད་པའི་མི་རྒྱུད་རིམ་པར་འཕེལ་བ་ལས།
གཡུང་དྲུང་བོན་གྱི་གཞུང་གླེང་གཞི་བསྟན་པའི་འབྱུང་ཁུངས་5ལས། གཉིས་པ་ས་ཚིགས་དབུས་ནི་བོད་ཡུལ་ན་ཡོད་པས། གངས་ཏི་སེ་དང་མཚོ་མ་ཕམ་གཉིས་ཡིན་པར་ཞི་ཁྲོ་རྩ་འགྲེལ་ལས་གསུངས་སོ། ། དེ་ལ་འོ་སྐོར་བོད་ཀྱི་རྒྱལ་ཁམས་འདི་ཡང༌།
དང་པོ་གནོད་སྦྱིན་གྱིས་དབང་བགྱིས་ཏེ། ཡུལ་གྱི་མིང་ནི། ཁ་རག་སྒོ་དགུ་བཏགས་སོ། ། དེའི་དུས་སུ་བདུད་བོན་ཁ་སྟེ་འགྲིང་ཡུག་བྱུང་སྟེ། བདུད་ཀྱི་གོང་ན་གཤེན་གཉན་པ་ལགས། བདུད་རོ་རོང་རྩོལ་པ་ལ་སོགས་པས་བཀུར་བསྟི་བོན་ལ་བྱས་པ་ལགས།
དེ་ནས་སྲིན་པོས་དབང་བགྱིས་ཏེ། ཡུལ་གྱི་མིང་ཡང་སྲིན་ཡུལ་བྲག་ཚལ་གླིང་དགུ་བཏགས་སོ། ། དེའི་དེ་སྲིན་བོན་བདུད་བོན་འདུལ་བོན་གཤེན་པོ་མུས་པའི་རྫི་ཕྱུར་བྱུང་བ་ལ། སྲིན་སྐྱ་རེངས་འཕྲག་མེད་ལ་སོགས་པས་བཀུར་བསྟི་བོན་ལ་བགྱིས་ཏེ། སྲིན་གོང་ན་བོན་གཉན་པ་ལགས་སོ། །
དེ་ནས་ཀླུས་དབང་བགྱིས་ཏེ། ཡུལ་གྱི་མིང་ཡང་ཀླུ་ཡུལ་ན་ར་སིང་སྔོན་དུ་བཏགས་སོ། ། དུས་དེར་ཀླུ་བོན་དབྱར་སྙན་གྱིམ་བུ་བྱུང་སྟེ། ཀླུ་གཙུག་ཕུད་དང་དུན་ཙེ་ལ་སོགས་པས་བཀུར་བསྟི་བོན་ལ་བགྱིས་ཏེ། ཀླུའི་གོང་ན་གཤེན་རབ་གཉན་པ་ལགས་སོ། །
དེ་ནས་མ་སངས་ཀྱིས་དབང་བགྱིས་ཏེ། ཡུལ་གྱི་མིང་ཡང་བོད་ཀ་གཡག་དྲུག་ཏུ་བཏགས་སོ། ། དེའི་དུས་སུ་གཉན་བོན་ཐོག་ལྷ་ཁྲོལ་བ་དང༌། གཉན་གསུམ་ཐོད་དེ་རྒྱལ་བ་ལ་སོགས་པ་བྱུང་ནས་མ་སངས་མཆེད་དྲུག་ལ་སོགས་པས་བཀུར་བསྟི་བོན་ལ་བགྱིས་ཏེ། མ་སངས་ཀྱི་གོང་ན་གཤེན་རབ་གཉན་རབ་གཉན་པ་ལགས་སོ། །
དེ་ནས་ཟ་རང་གི་བུ་བྱེད་སྐྱེས་དྲུག་གིས་དབང་བགྱིས་ཏེ། ཡུལ་གྱི་མིང་ཡང་བྱེས་ཡུལ་དབྱེ་ཆེན་སྡེ་བརྒྱད་དུ་བཏགས་སོ། ། དེའི་དུས་སུ་སྡེ་བོད་བྱེད་མཁས་བཙན་པ་བྱུང༌། སྐྱེས་སུ་རྩོལ་བོ་ལེགས་པས་བཀུར་བསྟི་བོན་ལ་བགྱིས་ཏེ། དེའི་གོང་ན་བོན་དང་གཤེན་གཉན་པ་ལགས་སོ། །
དེ་ནས་སིལ་མ་བཅུ་གཉིས་ཀྱིས་དབང་གྱིས་བྱས་ཏེ། ཡུལ་གྱི་མིང་ཡང་ཧིས་པོ་ཁ་བརྒྱད་བྱ་བ་ལགས་སོ། ། དེའི་དུས་སུ་བོན་ཐོད་དཀར་བྱུུང་སྟེ། རྒྱལ་གྱིས་བཀུར་བསྟི་བོན་ལ་བགྱིས་ཏེ། རྒྱལ་གོང་ན་བོན་དང་གཤེན་གཉན་པ་ལགས་སོ། །
བོན་གྱི་ཤེལ་བྲག་མའི་གཏེར་བོན་ལས25། དེ་ནས་སྲིན་པོས་དབང་བགྱིས་ཏེ། ཡུལ་གྱི་མིང་ཡང་སྲིན་ཡུལ་བྲག་ཚལ་གླིང་དགུ་བཏགས་སོ། ། དེའི་དེ་སྲིན་བོན་བདུད་བོན་འདུལ་བོན་གཤེན་པོ་མུས་པའི་རྫི་ཕྱུར་བྱུང་བ་ལ། སྲིན་སྐྱ་རེངས་འཕྲག་མེད་ལ་སོགས་པས་བཀུར་བསྟི་བོན་ལ་བགྱིས་ཏེ། སྲིན་གོང་ན་བོན་གཉན་པ་ལགས་སོ། ། ཞེས་འབྱུང༌།
སྐབས་དེར་རང་རེའི་ཡུལ་ལ་ཡུལ་མིང་སྲིན་པོ་ནག་པོ་དགུ་ཡུལ་ཟེར་ཚུལ་དང༌། མཚོན་ཆ་སྲིན་མོ་རྐང་དང་སྒྱོགས་གཉིས་ལག་ཆ་བྱུང་ཚུལ་བཤད་པ་དེ་དག་གང་དང་གང་ཡིན་ཞེ་ན། དབང་མཛད་གོང་མའི་སྐབས་ཀྱི་མདུང་དང་ཁ་ཊཾ་སོགས་ཡོད་པ་སྨོས་མེད་ཐོག། རྐང་དུང་སོགས་རུས་པ་ལ་རྣོ་ཕྱུངས་ནས་མདུང་རྩེར་བསྒར་བ་དང་རྡོ་སྒྱོགས་བཅས་ནས་རི་དྭགས་གསད་ཐབས་དང་ཇག་རྐུན་འགོག་སྲུང་བྱེད་པའི་ལག་རྩལ་ཡང་དར་བ་ཡིན་ནོ་སྙམ།
ཞེས་འབྱུང༌། རྒྱལ་པོའི་བཀའ་ཡི་ཐང་ཡིག་ནང་ལྷ་ཡིས་དབང་བསྒྱུར་བྱས་ཚུལ་མི་གསལ་ཡང་བདུད་དང་སྲིན་པོས་དབང་བསྒྱུར་བྱས་པའི་སྐབསཡུལ་གྱི་མིང་ལ་ལྷ་འདྲེ་གཉིས་སུ་གྲགས་ཚུལ་གསུངས་འདུག་པ་འདིའི་རྒྱབ་ཏུ་དཔྱོད་པ་རགས་ཙམ་བྱས་ན། ཤུགས་བསྟན་དུ་ལྷས་དབང་བསྒྱུར་བྱས་སྐབས་ལྷ་ཡུལ་དུ་གྲགས་ཚུལ་གོ་བ་ལེན་མི་འོས་པའི་ངོས་པ་མི་འདུག་སྟེ། མཁས་པ་ལྡེའུ་དང་གཙུག་ཕྲེང་གཉིས་ཀས་སྐབས་དེའི་ཡུལ་གྱི་མིང་ལ་ལྷ་ཡུལ་གུང་ཐང་དུ་བཏགས་ཚུལ་བཤད་པ་དང་སྒོ་མཐུན་པས་སོ། །
དམར་འཇམ་ལྷས་བོད་དབང་བསྒྱུར་བྱས་པ་འདི་སྲིན་པོ་གཉའ་རིང་ཁྲག་མེད་ཀྱི་རྗེས་སུ་ཡིན་པ་ལྡེའུ་དང་གཙུག་ཕྲེང་གཉིས་ཀའི་མགྲིན་གཅིག་དབྱངས་གཅིག་གིས་བཤད་པ་དང༌། ས་སྐྱའི་གདུང་རབས་ཡ་རབས་ཁ་རྒྱན་མཁས་པའི་དབང་པོ་ངོར་པ་དཀོན་མཆོག་ལྷུན་གྲུབ་ཀྱིས་མཛད་པ་ལས།
གནམ་ལྷའི་རུས་ལས་ཆད་པ་དེ་དག་གིས་ཐོག་མ་རང་ཉིད་གང་དུ་འཚོ་སྡོད་བྱེད་ས་ལྷ་ཡུལ་གུང་ཐང་གི་ས་ཁུལ་དབང་བསྒྱུར་བྱས། ལྡོང་གི་རུས་ཆེན་བཅོ་བརྒྱད་དང་འཐབ་ནས་དེ་དག་ཕམ་པར་བྱས། དེའི་ཁེངས་པ་དང་སྟོབས་ལ་བརྟེན་ནས་སྲིན་པོ་གཉའ་རིང་ཁྲག་མེད་ལ་ཁྲལ་མི་འཇལ་ཁྲིམས་མི་ཁུར་བས་ལྷ་དང་སྲིན་པོ་འཁོན་འཛིན་ཤོར། ཕན་ཚུན་དམག་འཐབ་བྱས་མཐར་སྲིན་པོ་གཉའ་རིང་ཁྲག་མེད་བསད། དེའི་ཆུང་མ་གཡའ་འབྲུམ་སི་ལི་མ་འཕྲོག་ནས་རང་གི་ཆུང་མར་བསྟེན་པར་བཤད་དེ། ས་སྐྱའི་གདུང་རབས་ཡ་རབས་ཁ་རྒྱན་ལས། 40
དེའི་ཐད་ཀྱི་ངོ་མཚར་བང་མཛོད་ལས། 41གཡའ་སྤང་སྐྱེས་ཞེས་གྲགས་པའི་དཔའ་བོ་ཆེན་པོ་དེས། སྲིན་པོ་སྐྱ་རེངས་ཁྲག་མེད་ཅེས་བྱ་བ་ལ་ཆུང་མ་གཡའ་འབྲུ་སི་ལི་མ་ཞེས་བྱ་བ་ཤིན་ཏུ་མཚར་བ་ཞིག་ཡོད་པས། སྲིན་པོ་དང་འཐབ་རེས་བྱས། ཁྱོ་བསད། ཆུང་མ་ཁབ་ཏུ་བཞེས། ལྷ་དང་སྲིན་པོ་འཁོན་པའི་བར་དུ་བྱུང་བས་ལྷ་ཕྲུག་འཁོན་པ་སྐྱེས་སུ་བཏགས་ཞེས་གསུངས།
མཁས་པ་ལྡེའུ་དང་གཙུག་ཕྲེང་གཉིས་མགྲིན་གཅིག་ཏུ་སྲིན་པོ་གཉའ་རེངས་ཁྲག་མེད་ཀྱི་རྗེས་སུ་དམར་འཇམ་ལྷ་ཡིས་བཟུང་ཚུལ་བཤད་པ་དང༌། ས་སྐྱའི་གདུང་རབས་ལས་ལྷ་རིགས་ཀྱིས་སྲིན་པོ་སྐྱ་རེངས་ཁྲག་མེད་བསད་ཚུལ་བཤད་པའི་བར་མི་ཐོག་སྒྲིག་གཏང་གི་བང་རིམ་སྔ་ཕྱི་ཅུང་ཟད་མི་འདྲ་བ་འདུག་པ་ལས་གཞན་མིང་དང་བཅས་པ་གཅིག་མཚུངས་སུ་འདུག་པས་གཅིག་བྱས་ན་མངའ་མཛད་སྔ་ཕྱི་སྒྲིག་སྟངས་ཐད་ས་སྐྱའི་གདུང་རབས་ལས་འབྱུང་བ་ལྟར་འཐད་པའང་སྲིད་དོ། ། ད་དུང་ཅིས་ཀྱང་དཔྱད་པ་བྱ་དགོས།
ད་དུང་རིག་བྱེད་ཀྱི་གཞུང་ལས་46རཱ་མ་ཡ་ན་ཡིས་སྲིན་རྒྱལ་བསད་ནས། སི་ཏཱ་ཕྲོགས་ཚུལ་དང་འདིས་སྲིན་པོ་གཉའ་རེངས་ཁྲག་མེད་བསད་ནས་དེའི་ཆུང་མ་གཡའ་འབྲུམ་སི་ལི་མ་ཕྲོགས་ཚུལ་ཀུན་ཆུ་ལ་ཆུ་བཞག་པ་ནང་བཞིན་གཅིག་མཚུངས་སུ་འདུག་པས། ལོ་རྒྱུས་སྨྲ་བ་ཚོའི་དཔྱད་པའི་གཞི་གལ་ཆེ་ཞིག་ཏུ་མཐོང་མོད། ཁོ་བོས་ཞིབ་ཏུ་དཔྱོད་པའི་དུས་མ་བྱུང་བས་འཛུབ་མོ་རི་བསྟན་ཙམ་ཞུས་པ་ལགས་སོ། །
རེ་ཏེ་མགོ་གཡག་གི་རྗེས་སུ་མུ་མཐུད་རང་གི་བུ་མོ་དྲི་ལྡན་མས་སྲིད་སྐྱོང༌། འདིས་དབང་བསྒྱུར་བྱས་པའི་མཐའ་མཇུག་ཏུ་རང་གི་བློན་པོའི་གྲས་ནས་སྲིན་པོ་མཉའ་རེངས་ཁྲག་མེད་ཀྱིས་གྱེན་ལངས་དམག་འཐབ་བྱས་ཏེ། རྒྱལ་སྲིད་ལ་ཕམ་ཉེས་བཏང༌། བདུད་ཀྱི་ཇུས་ཡོངས་སུ་ཤོར་ཏེ་མཐར་རེ་ཏི་མགོ་གཡག་གི་སྲས་མོ་དྲི་ལྡན་མ་རང་ཉིད་ཀྱང་སྲིན་པོས་གསོན་བཟུང་ཐོག་བཙོན་འཇུག་བྱས། རྗེ་དགེ་འདུན་རྒྱ་མཚོས22།
ཞེས་པ་ཡང་དོན་ལ་སྲིན་པོས་བཙོན་དུ་བཟུང་ནས་རྐང་ལག་ལ་ལྕགས་སྒྲོགས་བརྒྱབ་པ་ཞིག་ཡིན་ཡང༌།
གཡུང་དྲུང་བོན་གྱི་གཞུང་གླིང་བཞི་བསྟན་པའི་འབྱུང་ཁུངས་ལས། དེ་ལ་འོ་སྐོར་བོད་ཀྱི་རྒྱལ་ཁམས་འདི་ཡང༌། དང་པོ་གནོད་སྦྱིན་གྱིས་དབང་བགྱིས་ཏེ། ཡུལ་གྱི་མིང་ནི། ཁ་རག་སྒོ་དགུ་བཏགས་སོ། ། དེའི་དུས་སུ་བདུད་བོན་ཁ་སྟེ་འགྲིང་ཡུག་བྱུང་སྟེ། བདུད་ཀྱི་གོང་ན་གཤེན་གཉན་པ་ལགས། བདུད་རོ་རོང་རྩོལ་པ་ལ་སོགས་པས་བཀུར་བསྟི་བོན་ལ་བྱས་པ་ལགས། ཞེས་འབྱུང༌།
གནོད་སྦྱིན་ནག་པོ་ཞེས་པ་ནི་སྦྲ་ནག་པོའི་ནང་བསྡད་པས་སམ། དོམ་ནག་གི་པགས་པའི་ང་ཁོ་གྱོན་པའམ་དེ་སྐབས་རེ་ལྡེའི་གོས་ཀྱང་གྱོན་སྲོལ་ཡོད་པས་ནག་པོའི་སྒྲ་སྦྱར་བ་ཡིན་གྱི། བོད་ཀྱི་ས་ལས་བརྒལ་ཏེ་སོང་ན་གནོད་སྦྱིན་གྱི་གྲིབ་མ་ཙམ་ཡང་རྙེད་མི་ཐུབ། ད་དུང་གནའ་བོའི་བོད་ལ་རྟ་ཧ་ཅང་འབེལ་པོ་ཡོད་ཅིང་དམག་དཔུང་ཐམས་ཅད་རྟ་དམག་ཡིན་པ་དང༌། དེ་བཞིན་གནའ་བོའི་རྒྱ་ནག་པས་ཐོན་སྐྱེད་གཙོ་བོ་གླང་ལ་བརྟེན་པ་དང༌། རྒྱ་གར་ལྷོ་ཕྱོགས་སུ་མ་ཧེ་ལ་བརྟེན་པས།
ཞེས་ཀྱང་གསུངས་སྣང༌། གནོད་སྦྱིན་ནག་པོ་ཞེས་པ་ནི་མིང་འདོག་ལས་འོས་མེད་པས། མིང་དངོས་ནི་རྣམ་ཐོས་ལྟ་བུ་ཡིན་ཆོག་ལ། དེའི་བུ་ལ་རྣམ་ཐོས་ཀྱི་བུ་དང་རྣམ་ཐོས་ཀྱི་སྲས་ཞེས་བཤད་དམ་སྙམ་སྟེ། རྣམ་ཐོས་ཀྱི་བུ་ནི་གནོད་སྦྱིན་གྱི་དཔོན་ནམ་རྒྱལ་པོ་ཡིན་པར་བཤད་16པའི་ཕྱིར་རོ། །
གནོད་སྦྱིན་ནག་པོའི་རྒྱལ་རྒྱུད་ཀྱིས་སྲིད་དབང་རིང་མཐར་ཇི་ཙམ་གནས་ཡོད་མེད་ཤོད་པར་དཀའ་ཡང༌། ཉུང་མཐར་ལོ་ངོ་བརྒྱ་ཕྲག་ཁ་ཤས་གནས་པར་དཔོག་ཐུབ་སྟེ། ཡུད་ཙམ་ཞིག་གིས་གནོད་སྦྱིན་ཞེས་ཧ་ཅང་སྐད་གྲགས་ཆེན་པོ་དེ་ལྟ་བུར་འབྱུང་བ་དཀའ་བའི་ཕྱིར་རོ། །
བོད་ཀྱི་ལོ་རྒྱུས་བྱུང་རིམ་ཁྲོད། འོ་དེ་པུར་རྒྱལ་གཉའ་ཁྲི་བཙན་པོ་ཚུན་ཆད་ཅུང་ཟད་ཁ་གསལ་བའི་ལུགས་སུ་མཆིས་མོད། དེའི་ཡར་སྔོན་བོད་སྟོད་སིལ་གྱི་བྱུང་རིམ་དང་འབྲེལ་པའི་མངའ་མཛད་སྐོར་སྔོན་གྱི་ལོ་རྒྱུས་ཁ་ཤས་སུ་རྐང་གྲངས་ཙམ་ངོས་འཛིན་བྱས་པ་དང༌། ཡང་ན་ཕྱོགས་སྟོན་ཙམ་གནང་བ་ལས། བོད་མངའ་མཛད་ཆེན་པོ་བཅུའི་བྱུང་རིམ་རྩལ་དུ་བཏོན་ནས་དཔྱད་རྩོམ་སྤེལ་མཁན་ཞིག་ད་ཕན་ཕལ་ཆེར་བྱུང་མྱོང་མེད་པ་འདྲ།
དེར་བརྟེན་ད་ཕན་གཉའ་ཁྲིའི་གོང་གི་མངའ་མཛད་དང་བོད་སྟོད་སིལ་གྱི་ལོ་རྒྱུས་ཆ་ལག་ཡོངས་སུ་རྫོགས་པའམ་འཐུས་ངེས་ཅན་ཚང་བ་ཞིག་ཧ་ལམ་སུས་ཀྱང་བྲིས་མེད་པ་འདྲ། ལོ་རབས་དགུ་བཅུ་པའི་མཇུག་མཐར་ཕྲན་གྱིས་འཕགས་བོད་ཆོས་འབྱུང་འཛམ་བུའི་གསེར་གྱི་ཁྲི་ཤིང་ཐོགཐང་ཡིག་དང་ཆོས་འབྱུང་མཁས་པའི་དགའ་སྟོན་སོགས་ལ་བརྟེན་ནས་མངའ་མཛད་ཀྱི་སྐོར་རགས་ཙམ་བྲིས་ཁུལ་བྱས་མོད། འོན་ཀྱང་འདོད་པ་ཚིམས་པ་ཞིག་འབྲི་ཐུབ་མ་སོང༌།
དབྱིན་ལོན་རྒྱལ་ས་ལོན་ཌོན་དུ་རྒྱལ་སྤྱིའི་གཞོན་ནུའི་བོད་རིག་པའི་ཞིབ་འཇུག་ཐོག་སྤེལ་བའི་ཆེད་རྩོམ། ]
སྦྲེལ་དྲས་འཛམ་གླིང་ས་ཕྱོགས་ཁག་གི་རྩིས་འཕྲུལ་མཉམ་དུ་སྦྲེལ་པས་དེ་ནས་སྦྲེལ་དྲའི་དུས་རབས་ལ་འཛུལ་བ་རེད། རྩིས་འཕྲུལ་དྲ་རྒྱ་ཅན་དུ་གྱུར་བ་དེས་མིའི་རིགས་ཀྱི་འཇིག་རྟེན་ཡོངས་སུ་བསྒྱུར། མི་རྣམས་ཀྱིས་འབྲེལ་དྲ་བརྒྱུད་ནས་གླེང་མོལ བྱེད་པ་དང་། སློབ་གསོའི་ཐོན་ཁུངས་མཉམ་དུ་སྤྱོད་པ། ཆ་འཕྲིན་མཉམ་དུ་འཚོལ་བ སོགས་བྱེད་ཀྱིན་ཡོད། ལྷག་པར་དུ་སྐུད་མེད་དྲ་བ་ཐོན་པ་ཡིས་མི་རྣམས་ཀྱིས་དྲ་བ་སྤྱོད་པར་སྟབས་བདེ་བསྐྲུན་ཡོད་ལ། མ་འོངས་པའི་རྩིས་འཕྲུལ་ཡང་སྔར་བས་ཀྱང་དྲ་རྒྱ་ཅན་གྱི་ཕྱོགས་སུ་འཕེལ་ངེས་རེད།
གཟུགས་ཆེན་ཅན་ནི་རྩེ་གྲའི་ཚན་རིག་ལག་རྩལ་མཁོ་བ་དང་། མྱུར་ཚད་མགྱོགས་ཤིང་ཉར་གསོག་ཤོང་ཚད་ཆེ་ལ་བྱེད་ནུས་བཟང་བའི་ཁྱད་འཕགས་རྩིས་འཕྲུལ་གྱི་འཕེལ་རྒྱས་དང་བསྟུན་པ་ཞིག་ཡིན། མི་རྣམས་ཀྱིས་རྩིས་འཕྲུལ་སྤྱོད་ཚད་ཇེ་མང་དུ་འགྲོ་བ་དང་། ལྷག་པར་དུ་དམག་དོན་དང་ཚན་ཞིབ་སློབ་གསོའི་ཐད་རྩིས་འཕྲུལ་གྱི་ཉར་གསོག་བར་སྟོང་དང་འགུལ་བསྐྱོད་མྱུར་ཚད་སོགས་ཀྱི་རེ་བ་ཇེ་མཐོ་ནས་ཇེ་མཐོ་འགྲོ་སྲིད། ད་དུང་ལས་རྩིས་འཕྲུལ་གྱི་བྱད་ནུས་དེ་བས་ཕུན་སུམ་ཚོགས་དུ་འགྲོ་ངེས།
དེ་ཡང་བོད་ཡིག་གི་པར་སྐྲུན་རིག་པའི་ལོ་རྒྱུས་སྨྲ་བར་དབང་ཐོབ་པའི་མི་བུ་རྣམས་ཀྱིས་བོད་ཡིག་གི་ཚགས་པར་ཐོག་མ་དེ་གང་ཡིན་དང་། ག་དུས་བྱུང་བ་དང་གང་དུ་པར་བ་ཡིན་སོགས་ནི་ཆེས་སྔ་མོ་ནས་མཁྱེན་ཟིན་པ་ནའང་། བདག་འདྲ་ལོ་རྒྱུས་སྐམ་པོར་དགའ་བ་ཕལ་མོ་ཆེར་ད་དུང་ཡང་ལྐོག་ཏུ་གྱུར་ཏེ་གསལ་པོར་མ་མཁྱེན་པའང་ཡོད་སྲིད་པས། འདིར་བོད་ཡིག་གི་ཚགས་པར་ཐོག་མ་ཇི་ལྟར་བྱུང་བའི་ཚུལ་ཅུང་ཟད་གླེང་བར་འདོད་དོ།།
ད་ལྟ་ལོ་རྒྱུས་སྨྲ་བ་ལ་ལས་ཚགས་པར་ཐོག་མ་དེ་ནི་ཡེ་ཤུའི་ཆོས་པ་སྦ་བུ་མཐར་ཕྱིན་གྱིས་ཀ་བློན་སྦུག་ཏུ་གཉེར་བའི་ཡུལ་ཕྱོགས་སོ་སོའི་གསར་འགྱུར་མེ་ལོང་ཞེས་པ་དེ་ཉིད་ཡིན་པར་བཞེད་ལ། དེ་ལའང་རྒྱུ་མཚན་ཡོད་སྲིད་མོད། ཕྱོགས་གཞན་ནས་དེང་རབས་ཅན་གྱི་ཡིག་ཆ་པར་སྐྲུན་གྱི་ལོ་རྒྱུས་ལ་བརྟག་ན། དེའི་གོང་ནས་བོད་ཡིག་གི་ཚགས་པར་ཞིག་བྱུང་ཟིན་པར་གསལ་པོར་རིག་ཐུབ་པར་འདུག་གོ།
བོད་ཡིག་ཚགས་པར་ཐོག་མ་ནི་ལ་དྭགས་ཀྱི་ཨག་བཱར་ཡིན་འདུག་ཏེ། ཨག་བཱར་ནི་རྒྱ་གར་གྱི་ཨུར་རྡུའི་སྐད་དུ་ཚགས་པར་ཞེས་པའི་དོན་ཡིན་ལ། འདི་ཉིད་གསར་བཏོད་པ་ནི་ཕཱ་རན་ཁེ་ཞེས་པ་འཇར་མན་གྱི་ཡེ་ཤུའི་ཆོས་པ་ཅིག་ཡིན་ལ། ཁོང་ནི་མོ་རཱ་ཝན་ཞེས་པའི་ཡེ་ཤུའི་གྲུབ་མཐའི་ཚོགས་མི་ཡིན་པས། གྲུབ་མཐའ་དེ་ཡི་ཁྱད་ཆོས་ནི་ཡེ་ཤུའི་ཆོས་དཔེ་ཡུལ་གྲུ་གང་དང་གང་དེའི་སྐད་དུ་བསྒྱུར་སྤེལ་གྱིས་དེ་དག་གིས་ཀློག་ཐུབ་པར་བྱ་རྒྱུ་དེ་རེད།
སྤྱི་ལོ་༡༨༨༥ལོར་ལ་དྭགས་སུ་གྲུབ་མཐའ་འདིའི་ཆོས་སྒོ་ཐོག་མར་ཕྱེས་པ་དང་། ཡེ་ཤུའི་གསུང་རབ་བོད་ཡིག་ཏུ་སྒྱུར་བའི་གྲ་སྒྲིག་བྱས་པ་མ་ཟད། རིམ་པས་ལྕགས་དཔར་གྱི་པར་ཁང་ཡང་བཙུགས་ཏེ། ཡེ་ཤུའི་ཆོས་དང་འབྲེལ་བའི་དཔེ་ཆ་བོད་ཡིག་ཐོག་དཔར་བསྐྲུན་བྱེད་མགོ་བརྩམས། ལ་དྭགས་ཀྱི་ཨག་བཱར་དཔར་འགྲེམས་ཀྱི་དུས་ཚོད་ནི་སྤྱི་ལོ་༡༩༠༥ལོ་ཡིན་ལ། དབྱིན་ཇིའི་དམག་དཔུང་ལྷ་སར་དཔུང་འཇུག་བྱེད་པའི་ལོ་དེ་ཡིན་ནོ།།
ལ་དྭགས་ཀྱི་ཚགས་པར་ཡིན་ན་བོད་དང་འབྲེལ་བ་ཅི་ཡོད་ཟེར་ན། དེ་ནི་བོད་ཡིག་ཡིན་པ་ཙམ་མ་ཟད། ལ་དྭགས་ནི་མེས་རྒྱལ་གྱི་མངའ་ཁོངས་འཁྲུལ་མེད་ཡིན་ཏེ། བཙན་པོའི་དུས་རབས་སུ་བོད་ཀྱི་མངའ་འོག་ཡིན་ཞིང་། ཕྱི་དར་སྐབས་སུ་མངའ་རིས་མགོན་གསུམ་གྱི་བརྒྱུད་པས་མངའ་དབང་བསྒྱུར་བ་སོགས་བོད་རིགས་འཁྲུལ་མེད་ཡིན་པ་བཅས་མངའ་རིས་སྐོར་གསུམ་གྱི་ལོ་རྒྱུས་དང་ཁ་བྲལ་མེད་པའི་གནས་ལུགས་ཡོད་པ་ཡིན་ནོ།།
ཚགས་པ་འདི་ནི་བོད་སྤྱི་ལ་དམིགས་པ་མ་ཡིན་པར་དྭགས་ཁུལ་གྱི་ཡུལ་མི་ལ་ཆེད་དུ་བཏོན་པ་ཅིག་ཡིན་ལ། ཕྱིས་སུ་ཨུར་རྡུའི་སྐད་ཀྱི་ཨག་བཱར་ཞེས་པ་དེ་ཉིད་ལ་དྭགས་ཀྱི་ཕོ་ཉ་ཞེས་བསྒྱུར་ཡོད། སྤྱི་ལོ་༡༩༠༨་ལོ་ནས་དཔར་མཚམས་ཆད་ཡོད། འོན་ཏེ་འདིའི་ཤུགས་རྐྱེན་ལ་བརྟེན་ཏེ། སྤྱི་ལོ་༡༩༢༥ལོར་ཡེ་ཤུའི་ཆོས་པ་ཁུ་ནུ་མཐར་ཕྱིན་གྱིས་ཀ་བློན་སྦུག་ཏུ་ཡུལ་ཕྱོགས་སོ་སོའི་གསར་འགྱུར་མེ་ལོག་ཞེས་པའི་ཚགས་པར་གྲགས་ཅན་དེ་དཔར་འགྲེམས་བྱེད་མགོ་ཚུགས་ཡོད།
ཁོང་ནི་ལ་དྭགས་ཨག་བཱར་ཚགས་པར་དཔར་འགྲེམ་བྱེད་མཁན་མོ་རཱ་ཝན་ཆོས་ཚོགས་ཀྱིས་ལ་དྭགས་ཁུལ་དུ་གསོ་སྐྱོང་བྱས་པའི་ཚོགས་མི་ཡིན་མོད། ༡༩༢༠ལོར་ཀ་བློན་སྦུག་ཏུ་གནས་སྤོས་བྱས་ཤིང་། སི་ཀོ་ལན་ཊི་ཆོས་ཚོགས་ཀྱི་རོགས་རམ་འོག་ཏུ་གསར་འགྱུར་མེ་ལོང་གི་རྩོམ་སྒྲིག་གི་འགན་འཁུར། གསར་འགྱུར་མེ་ལོང་བཏོན་ནས་ལོ་གཉིས་མ་འགོར་བར་མོ་རཱ་ཝན་ཆོས་ཚོགས་ཀྱིས་ལ་དྭགས་ཨག་བཱར་སླར་གསོའི་ཚུལ་དུ་ཀྱེ་ལང་ཨག་བཱར་ཟེར་བ་ཅིག་ལ་དྭགས་ཀྱེ་ལང་དུ་དཔར་འགྲེམས་བྱས་ཏེ། ༡༩༣༥བར་དུ་རྒྱུན་བསྐྱངས་ཡོད།
ཤེས་གསལ་ལྟར་བོད་ཡིག་ལྕགས་དཔར་དུ་བཏབ་མཁན་ཐོག་མ་ནི་བོད་རིགས་དང་བོད་ཀྱི་མཐོ་རིམ་པའམ། སྡེ་གཞུང་གང་ཡང་མ་ཡིན་པར་ཡེ་ཤུའི་ཆོས་པ་ཡིན་པས། ཚགས་པར་འདི་དག་ཡེ་ཤུའི་ཆོས་ལུགས་དྲིལ་བསྒྲགས་བྱེད་པའི་ལག་ཆ་ཉག་གཅིག་ཡིན་པ་བསྙོན་དུ་མེད། ཡིན་ནའང་ཡེ་ཤུའི་ཆོས་ལུགས་ཀྱི་ཤེས་བྱའམ་སློབ་གསོ་ཁོ་ན་མ་ཡིན་པར་གོ་ལའི་ངོས་སོ་སོའི་གསར་འགྱུར་དང་། ཐོན་ཟོག་གསར་པའི་ཚོང་འཕྲིན་དང་། ལོ་རྒྱུས་སོགས་ནང་དོན་ཕུན་སུམ་ཚོགས་པོ་འདུས་ཡོད་པའང་རེད།
དེས་ན་གསར་འགྱུར་མེ་ལོང་དེ་ཉིད་ལྷ་སའི་སྐུ་དྲག་ཚོས་མཉེས་པོ་བྱེད་པའི་ཚགས་པར་དུ་གྱུར་པས། ཡུན་རིང་པོར་དཔར་འགྲེམ་བྱས་པ་རེད་ལ། ཚགས་པར་ཕྱོགས་བསྒྲིགས་ནང་དུ། དགེ་ཆོས་ཞབས་ཀྱིས་ཀྱང་། གསེར་རི་རོལ་མཚོའི་ནང་ཅི་བྱེད་མི་ཤེས་ཀྱང་། ས་གཞི་རིལ་མོ་འདིའི་ཕྱི་ནང་གི་གནས་ཚུལ་དང་ཟླ་རེའི་མེ་གྷ་ཟིན་སོགས་བདེ་བླག་ཏུ་རྟོགས་ཐུབ་པའི་དགེ་མཚན་ཡོད་ལུགས་གསུངས་སོགས་འཁོད་ཡོད་དོ།།
གང་ལྟར་གོང་གསལ་ཚགས་པ་དེ་གཉིས་ཀྱི་ཐོག་མར་སྤ྄ེལ་བའི་དམིགས་ཡུལ་གང་ཡིན་ལ་མ་ལྟོས་པར། བོད་ཡིག་འདི་ཉིད་དེང་རབས་ཅན་ནམ་ནུབ་ཕྱོགས་ནས་ཚུར་དར་འོང་བའི་འཕྲུལ་ལས་ལག་རྩལ་གྱི་པར་གཞི་ཐོག་མ་ཡིན་པ་ནི་ལོ་རྒྱུས་ཀྱི་དངོས་ར་འཕྲོད་ཡོད་པས་ན། རང་རེ་བོད་ཡིག་གི་འཕེལ་རྒྱས་དང་འབྲེལ་བའི་པར་འདེབས་སམ་པར་སྐྲུན་གྱི་ལག་རྩལ་འཕེལ་རིམ་ནང་། ཚགས་པར་དེ་གཉིས་ཟུར་དུ་འཇོག་ཐབས་མེད་པས། འདིར་རང་མཉམ་ལོ་རྒྱུས་སྐམ་པོ་ལ་ཞེན་པ་འགའ་ལ་ཕན་སྲིད་པས་ཅུང་ཟད་རི་མོར་བཀོད་པ་ལགས་སོ།།༢༠༢༠/༩/༢༥
ཡང་བོན་གྱི་དཔའ་བོ་འབྲུ་ལྔའི་ཡི་གེ་ཡང་ཆེས་ཐོག་མར་འདྲ་གཟུགས་ཡི་གེའི་རྣམ་པར་ཡོད་པར་གསལ་བ་ལས་དུས་ཕྱིས་ཡི་གེ་ལྔ་བོ་གཞིར་བྱས་ཏེ་དུས་རབས་འོས་མཚམས་ཤིག་ལ་བོན་ཆོས་ཁོ་ནར་སྤྱོད་པའི་ཞང་ཞུང་གི་ཡི་གེ་ཞིག་བཟོས་ཡོད་པ་དེ་ངོ་བོའི་ཆ་ནས་འདྲ་གཟུགས་ཡི་གེའི་རྣམ་པ་མ་འགྱུར་བའི་ཡོངས་ཁྱབ་མ་ཡིན་པའི་གནའ་བོའི་ཡིག་རིགས་ཤིག་ཡིན་ཞེས་ཀྱང་ཆོག་གོ།
སྨེ་བ་བརྩི་སྟངས་བཤད་པ་ནི་བོད་ཀྱི་སྐར་རྩིས་རིག་པ་ལས་གྲུབ་བྱེད་གཉིས་ཀྱི་ཡན་ལག་ལྔའི་ལོ་ཐོ་ལྟ་སྟངས་སྐོར་བཤད་པ་ནང་གི་གཅིག་ཡིན
དགུང་ལོ་དགུ་པ་ནས་དབུ་བཙུགས་ཏེ་དགེ་བའི་བཤེས་གཉེན་བློ་བཟང་ཟླ་བའི་དྲུང་ནས་ རྒྱན་འཇུག་སོགས་རིམ་གྱིས་གསན་སྦྱོང་མཛད། ལོ་དེར་གློ་བུར་དུ་ཡབ་བསྙུན་ཏེ་སྐུ་ཚེ་མ་ཟིན་པས་ཡུམ་ལ་ཐུགས་གསོའི་ཆེད་དུ་ཕེབས་ཏེ་སྐབས་ཤིག་རིང་གཟིམ་ཁང་དུ་བཞུགས། དེ་ནས་རིམ་བཞིན་ཀློག་པའི་སློབ་དཔོན་ངག་དབང་ཆོས་འཛིན་གྱི་དྲུང་ནས་བསྡུས་གྲྭའི་ཁ་ དོག་དཀར་དམར་སོགས་ཀྱི་རྟགས་གསལ་ཁྱབ་བརྡ་གཏོང་ལུགས་ཀྱི་རིག་པ་རྣམས་བསླབ་པའི་ དབུ་ཚུགས། ཡོངས་འཛིན་བློ་བཟང་དཔལ་ལྡན་ལས་ལམ་གཙོ་རྣམ་གསུམ་སོགས་མདོ་སྔགས་ཀྱི་ ཁྲིད་གང་མང་ཐོབ།
དགུང་ལོ་གསུམ་ལ་ཕེབས་སྐབས་ཞྭ་དམར་པཎྜི་ཏས་མར་མེའི་བརྟག་པ་ལ་བརྟེན་ནས་ཚེ་ཏན་ཞབས་དྲུང་སྐུ་གོང་མའི་ཡང་སྲིད་དུ་ངོས་འཛིན་ཞུས་ཏེ་མཚན་བློ་བཟང་ཆོས་འཕེལ་དུ་གསོལ། རྗེ་ངག་དབང་ཆོས་འཛིན་ལས་ཀློག་བསླབ། དགུང་ལོ་བདུན་ལ་ཕེབས་པའི་སྐབས་མཐུ་བ་དགོན་པའི་མཚམས་ཁང་བསམ་གཏན་ཕོ་བྲང་དུ་གསེར་རིའི་མ་ཎི་པཎྜི་ཏ་སྐུ་ཕྲེང་ལྔ་པ་དགེ་འདུན་ བསྟན་འཛིན་རྒྱལ་མཚན་གྱི་དྲུང་ནས་དགེ་བསྙེན་དང་། བར་མ་རབ་བྱུང་། དགེ་ཚུལ་གྱི་སྡོམ་པ་ དུས་གཅིག་ཏུ་ཞུས་ཤིང་མཚན་དགེ་འདུན་བཤད་སྒྲུབ་རྒྱ་མཚོ་ཞེས་གསོལ།
དགུང་ལོ་བཅུ་བཞིར་ཕེབས་སྐབས་ཡོངས་འཛིན་རིན་པོ་ཆེའི་དྲུང་ནས་སྙན་ངག་སོགས་རིག་གནས་ཀྱི་སྐོར་དང་། གཞུང་ཆེན་མངོན་མཛོད་སོགས་མདོ་ཕྱོགས་ཀྱི་གཞུང་ཆེན་ཁག་ལ་གསན་བསམ་དང་། སྔགས་ཕྱོགས་ཀྱི་དབང་ལུང་བཤད་ཁྲིད་སོགས་ལེགས་པར་གསན། རྗེ་ འཇིགས་མེད་དམ་ཆོས་རྒྱ་མཚོའི་དྲུང་ནས་སྒྲ་རིག་པ་གསན་ཏེ་ཀུན་བཤད་ཀྱི་མཚན་ལ་ངག་དབང་ དབྱངས་ལྡན་རིག་པའི་འདོད་འཇོ་ཞེས་གནང་།